cyanic-selkie/wikianc huggingface dataset:
Keti Perri
Ketrin Elizabet Hadson — və ya səhnə adı Keti Perri  kimi tanınan ABŞ müğənnisi və bəstəkarı. Kiçik yaşlarından kilsələrdə çıxış edən Ketrin yeniyetməlik dövründə qospel ifaçısı olaraq musiqi karyerasına başlamaq qərarına gəlmişdir. Gənc müğənni Red Hill Records albom şirkəti ilə müqavilə imzalamış və 2001-ci ildə Katy Hudson adlı ilk qospel albomunu çıxartmış, lakin albom reklam cəhətdən müğənni üçün heçdə uğurlu olmamışdır. Red Hill Records-la əlaqələrini dayandırdıqdan sonra o, 2002-ci ildə beynəlxalq musiqi aləminə qatılmaq məqsədi ilə Los-Ancelesə köçmüşdür. O Los-Ancelesdə bir neçə tanınmış prodüserlərlə işləməyə başlamışdır. Növbəti dörd il boyunca müğənni iki albom şirkəti ilə anlaşmalar imzalamış və hər iki anlaşma ona həvəsində olduğu şöhrəti qazandıra bilməmişdir. "Keti Perri" səhnə adını götürdükdən sonra müğənni 2007-ci ilin aprel ayında Capitol Records albom şirkəti ilə növbəti anlaşma imzalamışdır.
Keti Perri 2008-ci ildə One of the Boys adlandırdığı ikinci studio albomunda yer alan "I Kissed a Girl" və "Hot n Cold" sinqlları ilə dünyada şöhrət qazanmağa nail olmuşdur. Onun əsasən disko janrında olan sinqllarla zəngin üçüncü studio albomu Teenage Dream 2010-cu ildə işıq üzü görmüşdür. Albomda yer alan "California Gurls", "Teenage Dream", "Firework", "E.T." və "Last Friday Night (T.G.I.F.)" mahnıları Amerikanın Billboard Hot 100 siyahısında yuxarı pillələrdə yer almışdır. Keti Perrinin Prism adlı dördüncü studio albomu 2013-cü ildə təqdim edilmişdir. Dördüncü albomunda yer alan "Roar" və "Dark Horse" sinqllarına çəkilən videokliplər hər biri Youtube-də bir milyarddan artıq baxış sayına malikdir. Onun beşinci studio albomu Witness isə 2017-ci ilin iyun ayında işıq üzü görmüşdür. Albomda əsasən elektropop stilində mahnılar yer almış və albomun ən uğurlu sinqlı "Chained to the Rhythm" olmuşdur. Mahnı müxtəlif Avropa ölkələrinin hit paradlarında birinci yerə yüksəlmişdir.
Keti Perri indiyədək dörd dəfə Ginnesin Rekordlar Kitabına düşmüş, beş American Music Award mükafatı, bir Brit Award mükafatı və bir Juno Award mükafatı qazanmışdır. Müğənni yeddi dəfə (2011-2017) Forbes jurnalının "Musiqidə ən çox qazanc əldə edən qadınlar" siyahısında yer almışdır.
Həyatı
Ketrin Elizabet Hadson 25 oktyabr 1984-cü ildə ABŞ-nin Kaliforniya ştatında yerləşən Santa-Barbara şəhərində dindar ailədə dünyaya göz açmışdır. Onun anası Meri Kristin və atası Mauris Keyt Hadson protestant xristiyanlarıdır. Ketinin hər iki valideyni kilsələrdə kahin olaraq xidmət göstərmişdirlər. Keti Perri əslən ingilis, alman, irland və portuqal mənşəlidir. Onun dayısı Frenk Perri rejissor olmuşdur. Ketinin Devid adlı kiçik qardaşı və Ancela adlı böyük bacısı var. Valideynlərinin işi ilə əlaqədar olaraq üç yaşından on bir yaşına kimi o, ailəsi ilə birlikdə dəfələrlə Amerikanın müxtəlif bölgələrində yaşamışdır. Keti kiçik yaşlarında Kaliforniya və eyni zamanda Arizona ştatlarında yerləşən dini məktəblərdə təhsil almışdır. Maddi çətinliklər səbəbindən onun ailəsi dövlətin kilsədə xidmət göstərən ruhaniləri qida ilə tənzim etdiyi ərzaq bankından qidalanmışdır.
1999-2006: Karyeranın başlanğıcı
Keti Perri hələ 15 yaşında ikən təhsilini başa vurmuş və musiqi karyerasını başlatmaq qərarına gəlmişdir. O bir müddət Santa-Barbarada yerləşən Music Academy of the West akademiyasında İtalyan operası üzrə təhsil almışdır. Onun ifasını bəyənən rok müğənniləri Stiv Tomas və Cennifer Knapp Ketiyə mahnı bəstələməyi öyrətmək üçün həmin akademiyadan Neşvillə gətirmişdirlər. Gənc müğənni Neşvilldə mahnı bəstələməyi və eyni zamanda gitarada ifa etməyi qısa zamanda mənimsəmişdir. Red Hill Records albom şirkəti ilə müqavilə imzaladıqdan sonra Ketinin debüt albomu Katy Hudson işıq üzü görmüşdür. Əsasən qospel janrında olan mahnılardan təşkil olunmuş albom 2001-ci ilin mart ayında nəşr edilmişdir və albomun təqdimatından həmən sonra Keti rok ifaçısı Fil Conun Strangely Normal Tour adlandırdığı turda çıxışlar etmişdir. Katy Hudson tənqidçilərdən əsasən müsbət rəylər qazansa da, albom reklam cəhətdən heçdə uğurlu olmamış və yalnız 200 nüsxəsi satılmışdır. Red Hill Records-la əlaqələrini dayandırdıqdan sonra o beynəlxalq musiqi aləminə qatılmaq məqsədi ilə prodüser Qlen Ballard ilə birlikdə mahnılar bəstələməyə başlamış və 2002-ci ildə Los-Ancelesə köçmüşdür. 2003-cü ildə o aktrisa Keyt Hadson ilə qarışıqlıq yaranmaması üçün bir müddət Ketrin Perri olaraq fəaliyyət göstərmişdir. Daha sonra müğənni "Keti Perri" səhnə adını götürmüşdür.
2004-cü ildə Keti Qlen Ballardın albom şirkəti olan Java ilə müqavilə imzalamış və həmin şirkət The Island Def Jam Music Group şirkəti ilə birləşmişdir. Qısa zaman müddətində Java ümumiyyətlə fəaliyyətini dayandırmışdır. Daha sonra Ballard Ketini Columbia Records albom şirkətində fəaliyyət göstərən Tim Divayn ilə tanış etmiş və Timin dəstəyi ilə Keti həmin albom şirkəti ilə növbəti müqavilə imzalamışdır. Növbəti iki il boyunca Keti Columbia Records üçün mahnılar bəstələmiş və tanınmış bəstəkarlarla birlikdə fəaliyyət göstərmişdir. 2006-cı ildə Columbia Records-la anlaşma müddəti bitdikdən sonra Keti bir müddət Taxi Music şirkəti ilə birlikdə işləməyə başlamışdır.
Keti Perri sənətdə həvəsində olduğu nüfuzu əldə etməzdən öncə kiçik uğurlar qazanmağa nail olmuşdur. Qlen Ballardla birlikdə ərsəyə gətirdiyi "Simple" sinqlı 2005-ci ildə "The Sisterhood of the Traveling pants" adlı filmin soundtrekinə daxil edilmişdir. Keti britaniyalı rok musiqiçisi Mik Caqqerin mahnılarından birində dəstək vokalçı olaraq musiqiçini müşayiət etmişdir. Gənc müğənni eyni zamanda bir neçə videokliplərdə də aktrisa olaraq iştirak etmişdir.
2007-2009: One of the Boys albomu ilə tanınma
Columbia Records albom şirkəti ilə anlaşma müddəti bitdikdən sonra şirkətin təqdimat icraçısı Ancelika Kob-Beyler Ketinin demolarını Virgin Records albom şirkətinin sədri Ceyson Floma dinlətdirmişdir. Flom Ketinin dünya şöhrətli ulduz ola biləcəyini inanmış və Ketiyə yeni bir albom şirkəti ilə əlaqə yaratmaqda dəstək olmuşdur. O 2007-ci ilin aprel ayında Capitol Records şirkəti ilə yeni müqavilə imzalamışdır. Şirkət Ketiyə ikinci studio albomuna "səs gətirə biləcək partlayış" əlavə etməsi üçün bəstəkar və prodüser Dr. Lyuku təşkil etmişdir. Keti və Dr. Lyuk birlikdə müğənninin ikinci albomu olan One of the Boys üçün "I Kissed a Girl" və "Hot n Cold" sinqllarını bəstələdilər. 2007-ci ilin noyabr ayında "Ur So Gay" videoklipinin təqdim edilməsi ilə Keti Perrinin beynəlxalq musiqi aləmində tanıdılması məqsədi ilə bir kampaniya başladılmışdır. Madonna mahnını ictimaiyyətə tanıtmaq üçün 2008-ci ilin aprel ayında JohnJay & Rich radio şousunda mahnı barədə müsbət fikirlərini səsləndirmişdir. 2008-ci ildə Keti Perri eyni zamanda "Wildfire" teleserialının bir hissəsində klub müğənnisi olaraq çıxış etmişdir.
thumb|upright|right|200px|Keti Perri 2008-ci ildə Warped Tour-da səhnədə|alt=Katy Perry performing on the Warped Tour 2008 Keti Perrinin Capitol Records ilə birlikdə işlədiyi ilk sinqlı "I Kissed a Girl" 2008-ci ilin aprel ayında təqdim edilmişdir. Mahnı qısa zaman ərzində Amerikanın Billboard Hot 100 siyahısında birinci yerə yüksəlmişdir. Müğənni MTV telekanalına müsahibədə valideynlərinin onun musiqi karyerasına qarşı olması ilə bağlı fərziyyənin doğru olmadığını bildirmişdir. Ketinin ikinci albomu One of the Boys 2008-ci ilin iyun ayında satışa buraxılmışdır. Tənqidçilərdən bərabər səviyyədə müsbət və mənfi rəylər qazanan albom Amerikanın Billboard 200 albom siyahısında 9-cu yerdə qərarlaşmışdır. Albomun dünya üzrə 7 milyon nüsxəsi satılmışdır. Albomda yer alan "Hot n Cold" sinqlı həmin ilin sentyabr ayında təqdim edilmiş və albomun ikinci ən uğurlu mahnısı olmuşdur. "Hot n Cold" Billboard Hot 100 siyahısında üçüncü yerdə, Almaniya, Kanada, Niderland və Avstriya hit paradlarında isə zirvəyə yüksəlmişdir. Albomun iki sinqlı "Thinking of You" və "Waking Up in Vegas" isə 2009-cu ildə təqdim edilmiş və digər iki sinqldan fərqli olaraq Billboard Hot 100 siyahısında yalnız ilk otuzluqda yer ala bilmişdirlər.
Keti Perri 2008-ci ildə rok musiqisi festivalı çərçivəsində təşkil olunan Warped Tour-da səhnə almışdır. Turlar sona çatdıqdan sonra o 2008-ci ilin noyabr ayında MTV Europe Music Awards-a aparıcılıq etmiş və özü də "Ən yaxşı yeni ifaçı" nominasiyası üzrə mükafat qazanmışdır. Keti eyni zamanda 2009 Brit Awards-da "Beynəlxalq qadın solo ifaçısı" kateqoriyasında mükafat əldə etmişdir. One of the Boys albomunu tanıtmaq məqsədi ilə Keti 2009-cu ilin yanvar ayından noyabr ayınadək Cənubi Amerika, Avropa, Asiya və Avstraliyada Hello Katy turunu həyata keçirmişdir. Daha sonra müğənni noyabr ayında 2009 MTV Europe Music Awards-a aparıcılıq etmişdir. Noyabr ayında eyni zamanda Keti Perrinin MTV Unplugged adlı canlı ifalardan təşkil olunmuş albomu təqdim edilmişdir. Albomda One of the Boys studio albomunda yer alan beş mahnının akustik versiyaları və eyni zamanda iki yeni sinql ("Brick by Brick" və "Hackensack") canlı olaraq səsləndirilmişdir. 2010-cu ilin yanvar ayında Ketinin Timbaland ilə duet şəklində ifa etdiyi "If We Ever Meet Again" sinqlı dinləyicilərə təqdim edilmiş və sinql Timbalandın Shock Value II studio albomunda yer almışdır. 2010-cu ildə Keti Perri "ABŞ rəqəmsal siyahılarında ən yaxşı başlanğıc edən qadın ifaçı" olaraq Ginnesin Rekordlar Kitabına düşmüşdür.
2010-2012: Teenage Dream albomu və evlilik
American Idol musiqi yarışmasında qonaq münsif olaraq çıxış etdikdən sonra Keti Perri 2010-cu ilin may ayında tanınmış reper Snoop Dogg ilə duet şəklində ifa etdiyi "California Gurls" sinqlını təqdim etmişdir. Mahnı müğənninin üçüncü studio albomu olan Teenage Dream-də yer almış və iyun ayında Amerikanın Billboard Hot 100 siyahısında birinci yerə yüksəlmişdir. Keti həmin ay eyni zamanda Böyük Britaniyanın The X Factor yarışmasında qonaq münsif olaraq iştirak etmişdir. İyul ayında müğənninin üçüncü studio albomunun əsas sinqlı olan "Teenage Dream" ilk dəfə təqdim edilmişdir. "Teenage Dream" həmin ilin sentyabr ayında Billboard Hot 100 siyahısında zirvəyə yüksələ bilmişdir. Müğənninin üçüncü albomu avqust ayının 24-də işıq üzü görmüş və təqdimatından həmən sonra Billboard 200 siyahısında ilk pillədə qərarlaşmışdır. Albom musiqi tənqidçilərdən bərabər səviyyədə müsbət və mənfi rəylər qazanmış və beynəlxalq arenada albomun 6 milyon nüsxəsi satılmışdır. Oktyabr ayında albomun üçüncü sinqlı olan "Firework" ilk dəfə təqdim edilmiş və mahnı sözü gedən albomun Billboard Hot 100 siyahısında birinci yerə yüksələn üçüncü sinqlı olmuşdur. Teenage Dream albomu əldə etdiyi beynəlxalq nailiyyətlərə görə 2011-ci ildə "İlin albomu" nominasiyası üzrə Juno Award mükafatını qazanmışdır.
thumb|upright|left|200px|Keti Perri California Dreams turunda|alt=Katy Perry performing during the California Dreams Tour Teenage Dream studio albomunun dördüncü sinqlı, Keti Perrinin Amerikalı reper Kanye Vest ilə birlikdə ifa etdiyi "E.T." 2011-ci ilin fevral ayında təqdim olunmuşdur. Sinql beş həftə boyunca Billboard Hot 100 siyahısında birinciliyi qorumuşdur. Albomun beşinci sinqlı olan "Last Friday Night (T.G.I.F.)" iyun ayında buraxılmış və həmin bu sinql da Billboard siyahısında ilk pilləyə yüksələ bilmişdir. Teenage Dream albomu tərkibindəki beş sinqlın Billboard Hot 100 siyahısında birinciliyə yüksələ bilməsi nailiyyətinə görə Keti Perri 2011-ci ildə American Music Award mükafatı qazanmış və 2013-cü ildə növbəti dəfə Ginnesin Rekordlar Kitabına düşmüşdür. Sentyabr ayında müğənni 69 həftə boyunca Billboard Hot 100 siyahısının onluğunda qala bilməsi ilə növbəti rekorda imza atmışdır. Oktyabr ayında albomun altıncı sinqlı "The One That Got Away" təqdim olunmuş və sinql Billboard siyahısında üçüncü yerə yüksəlmişdir. Capitol Recordsun ərsəyə gətirdiyi, Teenage Dream studio albomunun növbəti versiyası Teenage Dream: The Complete Confection albomunun əsas sinqlı "Part of Me" 2012-ci ilin fevral ayında dinləyicilərə təqdim edilmişdir. Mahnı Billboard siyahısında birinci yerə yüksəlmiş və Keti Perrinin yeddinci hit mahnısına çevrilmişdir. Teenage Dream: The Complete Confection həmin ilin mart ayında işıq üzü görmüş və albomun ikinci sinqlı olan "Wide Awake" may ayında təqdim olunmuşdur. Mahnı Billboard siyahısında ikinci yerdə, Kanada və Yeni Zelandiyada isə birinci yerə yüksəlmişdir.
Keti Perri 2011-ci ilin fevral ayından 2012-ci ilin yanvar ayınadək Şimali və Cənubi Amerika, Avropa, Asiya, Avstraliya, Okeaniya və Afrikada California Dreams Tour adlandırdığı ikinci beynəlxalq turunu həyata keçirmişdir. Müğənni tur sayəsində ümumilikdə 59.5 milyon dollar qazanc əldə etmiş və eyni zamanda "Ən yaxşı canlı ifa" nominasiyası üzrə 2011-ci ildə MTV Europe Music Awards mükafatı qazanmışdır. Həmin ilin sentyabr ayında Keti Elton Con və Rihanna ilə birlikdə Rio-de-Janeyroda keçirilən ənənəvi Rock in Rio festivalında çıxış etmişdir.
2010-cu ilin dekabr ayında müğənni Simpsonlar multserialının Milad bayramına həsr olunmuş epizodunda Moe Szyslak personajının qız dostunu səsləndirmişdir. 2011-ci ilin fevral ayında isə Keti Ananız ilə necə rastlaşdım teleserialında qonaq olaraq bir seriyada rol almışdır. Həmin rola görə müğənni 2012-ci ildə People's Choice Award mükafatı qazanmışdır. Keti Perri eyni zamanda 2011-ci ilin iyul ayında Şirinlər cizgi filmindəki personajlardan birini səsləndirmişdir. 2012-ci ilin mart ayında isə müğənni Raising Hope teleserialının bölümlərindən birində həbsxana gözətçisi Rikkini canlandırmışdır. Həmin ilin iyul ayında onun Katy Perry: Part of Me adlı sənədli filmi Paramount Pictures tərəfindən teatrlarda təqdim edilmişdir. Əsasən müsbət rəylər qazanan film müğənni və film heyətinə ümumilikdə 32.7 milyon dollar gəlir qazandırmışdır.
Keti Perri 2010-cu ilin dekabr ayında Hindistanın Racastan əyalətində Rassel Brend ilə ailə həyatı qurmuşdur. Lakin cütlüyün evliliyi yalnız 14 ay sürmüş və 2011-ci ilin dekabr ayında Rassel Brend müğənni ilə ayrıldığını elan etmişdir. Brend boşanmaya səbəbin Keti Perrinin daima karyerası ilə məşğul olmasını və ona yetərli vaxt ayırmamasını göstərmişdir. Cütlük rəsmi olaraq 2012-ci ildə boşanmış və həmin ilin avqust ayında Keti Perri müğənni Con Meyer ilə münasibətə başlamışdır.
Henrix Qustav Rayxenbax
Henrix Qustav Rayxenbax — Almaniya botaniki, pterodoloq və ornitoloqu, bitkilərin sistematiki.
Mikania variifolia
— fəsiləsinin  cinsinə aid biki növü.
Nota (diplomatiya)
Nota — bir dövlətin hökumətinin digər bir ölkənin hökumətinə rəsmi diplomatik müraciəti.
Payız melodiyaları (film, 1974)
Məzmun
Film-konsertdə bəstəkarlardan Emin Sabitoğlu, Rəşid Nəsiboğlu, Telman Hacıyev, Ramiz Mirişli, Cahangir Cahangirovun mahnıları daxil edilmişdir. Mahnıları müğənnilərdən Flora Kərimova, Elmira Rəhimova, Baba Mirzəyev, Mirzə Babayev, İlhamə Quliyeva, Yaşar Səfərov, Nəzakət Məmmədova, Yalçın Rzazadə, Gülağa Məmmədov ifa edirlər.
Filmin çəkilişləri Bakıda və Azərbaycanın mənzərəli guşələrində aparılmışdır.
Çikaqo Bullz
Tarixi
Bu klubun əsası 1966-cı ildə qoyulub. Lakin şəhərdə ona qədər də komandalar da mövcud idi. Hal-hazırda Vaşinqton Uizards olan Pekers və 1946-cı ildən 50-ci ilə qədər mövcud olan Steqs, Çikaqonun şanlı tarixi 90-cı illərə təsadüf edir. Maykl Cordanın hegemonluğu dönəmində Çikaqo 6 dəfə NBA çempionu olub. 1996-cı il mövsümündə isə onlar 70 qələbə həddini aşan yeganə komanda kimi tarixə düşüblər. 1998-ci il finalında Yuta Cazla 6-cı final oyunu Liqa tarixində ən yüksək auiditoriya toplamaqla da yadda qalıb.
Ağcadüzəc (Marağa)
Coğrafi yerləşməsi
Marağa şəhristanının Mərkəzi bölgəsinin Qavdil kəndistanında, Marağa şəhərindən 31,5 km cənub-qərbdə, Miyandab-Marağa avtomobil yolunun 7,5 kilometrliyindədir.
Əhalisi
2006-cı il məlumatına görə kənddə 343 nəfər yaşayır (61 ailə).
Hafsa Sultan
Hafsa Sultan (d. 1500 – ö. 10 iyul 1538) - 9. Osmanlı padşahı I Səlimin Ayşə Hafsa Sultandan doğulan qızıdır.
Həyatı
Hafsa Sultan 1516-cı ildə Rumeli bəylərbəyi İsgəndər Paşanın oğlu Mustafa Paşa ilə evlənmişdir. 1526-cı ildə Mustafa Paşanın vəfatı ilə dul qalmış və bir daha evlənməmişdir. 10 iyul 1538 tarixində vəfat etmişdir.
Typhlodromus porathi
— fəsiləsinin   cinsinə aid heyvan növü.
Stenalia dzhulfae
Stenalia dzhulfae — Stenalia cinsinə aid olan böcək növü. Azərbaycanın endemik növüdür. Böcək Odnosum tərəfindən 2001-ci ildə təsvir edilmişdir.
Dalbergia erubescens
(Dalbergia erubescens) —  fəsiləsinin  cinsinə aid bitki növü.
Rut Belvil
Rut Belvil — öz müştərilərinə dəqiq vaxt satan londonlu qadın-sahibkar. Biznesin mahiyyəti ondan ibarət idi ki, xanım Belvil hər səhər Qrinviç rəsədxanasına gedib xronoqrafı ilə vaxtı dəqiqləşdirirdi və sonra onun xidmətlərindən istifadə edən müştərilərə həmin xronoqraf üzrə dəqiq vaxtı bildirirdi.
Biznes
Vaxt satışı üzrə biznes Rut Belvillə valideynlərindən qalmışdı. Onun atası Con Henrinin 1856-cı ildə artıq 200-ə yaxın müştərisi var idi. Hər səhər o, Qrinviç rəsədxanasına yollanıb öz saatını Qrinviç vaxtı ilə dəqiqləşdirirdi.
Henrinin ölümündən sonra onun dul qalmış arvadı Mariya Elizabet 1892-ci ilədək onun işini davam etdirir. 1892-ci ildə 80 yaşlı Mariya biznesi qızı Ruta ötürür. Hər bazar ertəsi saatını rəsədxananın saatı ilə quran Rut həftə boyunca müştəriləri ziyarət edirdi. Vaxtın bildirilmə dəqiqliyi təxminən 10 saniyə təşkil edirdi.
XX əsrin əvvəlində Belvillin rəqibi peyda oldu. “Standard Time” şirkətinin direktoru Con Vinn teleqraf vasitəsilə dəqiq vaxt satışı ilə məşğul idi. O Rutu köhnəlmiş metodlardan istifadə etməkdə və öz qadın gözəlliyindən sui-istifadədə ittiham etmişdir. Bu ittihamlar The Times qəzetində çap edildikdən sonra jurnalistlər Rutu təqib edir və qalmaqalı şişirdirlər. Lakin Rut deyirdi ki, Vinn bu qalmaqal vasitəsilə ona pulsuz reklam təşkil etmişdir.
1926-cı ildə BBC radiostansiyası dəqiq vaxtı bildirən siqnalları efirə verməyə başlayandan sonra bir çox müştərilər Rutun xidmətlərindən imtina etsələr də, o, XX əsrin 40-cı illərinədək biznesini davam etdirmişdir. Səhər tezdən 12 mil qət etmək artıq ona çətin olduğundan o, 86 yaşında xidmət göstərməyi dayandırdı.
İsmail ibn Vəhsudan
İsmail ibn Vəhsudan — Salarilər sülaləsindən Azərbaycan hökmdarı, Vəhsudanın oğlu.
Həyatı
Haqqında çox məlumat bilinmir. 960-cı ildə Azərbaycanı işğal etmək üçün atası Vəhsudan tərəfindən göndərilmişdi. Cəmi 2 il hakimiyyətdə olmuş və 962-ci ildə vəfat etmişdir.
Death Note Another Note: The Los Angeles BB Murder Cases
Death Note Another Note: The Los Angeles BB Murder Cases — Death Note manqasının prikvelı olan Nisio İsinin ranobesi.
Ağcagünbəd (Xudabəndə)
Ağcagünbəd — İranın Zəncan ostanının Xudabəndə şəhristanına daxil olan kənd.
Coğrafi yerləşməsi
Xudabəndə şəhristanının Vəzinərud kəndistanında, Qiydar qəsəbəsindən 54 km cənub-qərbdədir.
Əhalisi
2006-cı il məlumatına görə kənddə 449 nəfər yaşayır (100 ailə).
Payız tumu yüksək məhsulun əsasıdır (film, 1952)
Məzmun
Elmi-kütləvi filmdir. Kinolent əmək məhsuldarlığının artırılmasında şum dövründə aqrotexnika qaydalarına düzgün riayət olunmasından danışır.
Aleksandr Beqlov
Aleksandr Beqlov — rus dövlət xadimi, 3 oktyabr 2018-ci ildən etibarən Sankt-Peterburqun qubernatoru vəzifəsini müvəqqəti icra edir. Rusiya Federasiyasının birinci dərəcəli dövlət müşaviri və Rusiya prezidentinin Şimal-Qərb Federal Dairəsi üzrə nümayəndəsidir. Vahid Rusiya partiyasının üzvüdür.
Həyatı və təhsili
Aleksandr Dmitriyeviç Beqlov 19 may 1956-cı ildə Bakıda anadan olub. 1976–1978-ci illərdə SSRİ Silahlı Qüvvələrində hərbi xidmətdə olub. 1983-cü ildə Leninqrad Mühəndis-İnşaat İnstitutunu (hazırkı Sankt-Peterburq Dövlət Memarlıq-İnşaat Universiteti), 2003-cü ildə Şimal-Qərb Dövlət Xidməti Akademiyasını (hazırkı Şimali-Qərb İdarəçilik İnstitutu) bitirib.
Müslüm ibn Əqil
Müslüm ibn Əqil əl Haşimi (مسلم بن عقيل الهاشمي) Əqil bin Əbi Talibin oğlu və Əbu Talibin nəvəsidir və Bəni Haşimdən idi. Əmoğlusu Hüseyn ibn Əlinin nümayəndəsi olaraq Kufə əhalisindən beyət almaq üçün bu şəhərə getdikdən sonra Übeydulla ibn Ziyad tərəfindən qətlə yetirilib.
Daxili yuxu arteriyası
Daxili yuxu arteriyası (artéria carótis intérna) — ümumi yuxu arteriyasından ayrılan 2 damardan biridir. Onun funksiyası arterial qanı beynə çatdırmaq və onu qidalandırmaqdır.
Naxçıvan tarixi (kitab)
"Naxçıvan tarixi" coxcildliyi- Naxçıvan Muxtar Respublikası Ali Məclisinin Sədri Vasif Talıbovun 06 avqust 2012-ci il tarixli Sərəncamı ilə 2012-2015-ci illər ərzində alim və tədqiqatçılar heyəti tərəfindən yazılmış Naxçıvan tarixinə dair ümumiləşdirici əsər.
Ümumiləşdirici əsərin yazılması ideyası
Azərbaycan Respublikası dövlət müstəqilliyini bərpa etdikdən sonra tariximizin öyrənilmə­miş bir sıra sahələrinə diqqət artırılmış, həmin istiqamətdə tədqiqatlar aparılmağa başlanılmışdır. Naxçıvan tarixi ilə bağlı da araşdırmalara başlanılmışdır. 1996-cı ildə “Uluslararası qaynaqlarda Naxçıvan” Beynəlxalq Simpoziumundan sonra bu sahəyə diqqət xeyli artırılmışdır. Nəticədə, Naxçıvan tarixi ilə bağlı maraqlı tədqiqatlar aparılmış, onlarla kitab və monoqrafiyalar, yüzlərlə məqalələr yazılmışdır. Bütün bunlar imkan vermişdir ki, “Naxçıvan tarixi” kimi fundamental və Naxçıvan diyarının bütün dövrlərini əhatə edə bilən çoxcildli kitab yazılsın. Bu mənada Naxçıvan Muxtar Respublikası Ali Məclisinin Sədri cənab Vasif Talıbovun "Naxçıvan tarixi" çoxcildliyinin hazırlanması və nəşr olunması barədə" 06 avqust 2012-ci il tarixli Sərəncamını uzun illər ərzində bu istiqamətə göstərilmiş dövlət qayğısının real nəticələrinin qiymətləndirilməsi mərhələsi olmuşdur.
“Naxçıvan tarixi” çoxcildliyinin yazılması üçün ilk növbədə, üç cild olacaq “Naxçıvan tarixi”nin hər bir cildini əhatə edəcək dövr müəyyənləşdirilmiş, plan-prospekt tərtib edilmiş, hər cildin müəllifləri seçilmişdir.
2013-cü il yanvarın 15-də Naxçıvan Muxtar Respublikası Ali Məclisində “Naxçıvan tarixi” çoxcildliyinin hazırlanması sahəsində görülən işlər və qarşıda duran vəzifələr mövzusunda müşavirə keçirilmişdir. Müşavirədə Naxçıvan Muxtar Respublikası Ali Məclisinin Sədri mövcud vəziyyəti dinləmiş, tövsiyə və tapşırıqlarını vermişdir.
"Naxçıvan tarixi"nin I cildi
"Naxçıvan tarixi" çoxcildliyinin I cildində arxeoloji mənbələr və yazılı abidələr əsasında Naxçıvan ərazisində ibtidai insan cəmiyyətinin mərhələləri, ilkin sinifli cəmiyyətin meydana gəlməsi, Naxçıvanın sosial-iqtisadi həyatı, mədəniyyəti, etnik təkibi və s. məsələlər geniş şərh olunmuşdur. Həmçinin kitabda Naxçıvanın orta əsrlər tarixinin XVIII əsrin 40-ci illərinədək olan dövrü tədqiq edilmişdir. 452 səhifədən ibarət olan I cild 2013-cü ildə Naxçıvanda "Əcəmi" Nəşriyyat-Poliqrafiya Birliyində nəşr edilmişdir. Bu cild Naxçıvanın ən qədim zamanlardan başlayaraq XVIII əsrin 40-cı illərinədək olan böyük bir dövrünü əhatə edir. 7 fəsildən ibarət olan kitabda 500-dən çox mənbə və ədəbiyyatdan istifadə edilib, Naxçıvanın bu dövrə aid tarixi-siyasi xronologiyası yaradılıb. Kitabda 20-yə yaxın xəritə, arxeoloji tədqiqatlar zamanı aşkar olunmuş 100-ə yaxın maddi-mədəniyyət nümunələrinin, 60-dan çox kitabə və tarixi abidənin fotoşəkli yerləşdirilib.
"Naxçıvan tarixi"-nin II cildi
"Naxçıvan tarixi" çoxcildliyinin II cildi XVIII əsrin ortalarından başlayaraq XX əsrin 30-cu illərinin sonunadək olan iki əsrlik bir dövrü əhatə edir. Kitabda Naxçıvan xanlığının əmələ gəlməsi, onun xarici dövlətlər və qonşu xanlıqlarla münasibəti, çar Rusiyasının Naxçıvan xanlığını ilhaq etməsi, Naxçıvanın sosial-iqtisadi, ictimai-siyasi həyatı və mədəniyyət tarixi qeyd olunmuşdur. 528 səhifədən ibarət olan II cild Naxçıvanda "Əcəmi" Nəşriyyat Poliqrafiya birliyində 2014-cü ildə nəşr edilmişdir.
"Naxçıvan tarixi"nin III cildi
"Naxçıvan tarixi" çoxcildliyinin III cildi Naxçıvanın 1941-ci ilin iyun ayından 2015-ci ilədək olan mürəkkəb, ziddiyyətli, lakin əhəmiyyətli tarixi dövrünü əhatə edir. Həmçinin ötən əsrin 80-cı illərinin sonlarında başlanan milli oyanış, demokratik hərəkat, erməni təcavüzü, ulu öndər Heydər Əliyevin Naxçıvana qayıdışı, Heydər Əliyevin Naxçıvan Muxtar Respublikası Ali Məclisinin Sədri seçilməsi, Naxçıvanın blokadadan çıxarılması və müstəqilliyin möhkəmləndirilməsi kimi məsələlərdən bəhs olunur. 560 səhifədən ibarət olan III cild 2015-ci ildə Naxçıvanda "Əcəmi" Nəşriyyat-Poliqrafiya Birliyində nəşr edilmişdir.
Typhlodromus porus
— fəsiləsinin   cinsinə aid heyvan növü.
Ağcaxaraba (Kürdüstan)
Ağcaxaraba - İranın Kürdüstan ostanında kənd. .
Coğrafi yerləşməsi
Sənəndəc şəhristanının Qorvə bölgəsinin Xudabəndəli kəndistanında, Gültəpə qəsəbəsindən 31 km cənub-şərqdədir.
Mikania vauthieriana
Mikania vauthieriana Mikania vauthieriana Mikania vauthieriana
— fəsiləsinin  cinsinə aid biki növü.
Ağcaxərabə (Həmədan)
Ağcaxərabə - İranın Həmədan ostanında kənd. .
Coğrafi yerləşməsi
Mərkəzi şəhristanının Kəbudərahəng kəndistanında, Həmədan şəhərindən 15 km şimal-şərqdədir.
Dalbergia frutescens
(Dalbergia frutescens) —  fəsiləsinin  cinsinə aid bitki növü.
15 noyabr
1901–cari
thumb|[[Xbox konsolu "Controller S" coystiki ilə]]
1601–1900
thumb|[[Ervin Rommel]]
1901–cari
thumb|[[Jan Qaben]]
Mikania venosa
— fəsiləsinin  cinsinə aid biki növü.
Şəki (əski)
320px|right
1823-cu ildə tərtib olunmuş xəritədə Şəki xanlığının paytaxtı Nuxa şəhəri ilə yanaşı, köhnə paytaxt əski Şəki şəhərinin yeri də göstərilir.
Əski Şəki şəhəri 1833-cü ilə aid digər bir mənbədə "əhəmiyyətsiz kənd" kimi təqdim edilir və orada bu kəndin daha əvvəl böyük şəhər olması, xanlığın paytaxtı olması qeyd olunur. Amma nəzərə alınmalıdır ki, 1819-cu ildən başlayaraq, sabiq Şəki xanlığı ərazisində aparılmış siyahıyaalma sənədlərində cəmi 3-4 evdən ibarət olan kəndlər qeydə alındığı halda, "Şəki" adlı heç bir yer qeydə alınmamışdır. Bu səbəbdən güman etmək olar ki, göstərilən 1833-cü il mənbəsinin və 1823-cü il xəritəsinin müəllifləri Şəki kəndinin yerini göstərərkən, daha köhnə, 1819-cu ildən əvvəlki məlumatlara istinad etmişlər. Hal-hazırda əski Şəki şəhərinin yeri ilə bağlı tədqiqatçılar arasında fikir ayrılığı var, müxtəlif fikirlər irəli sürülür və mübahisələr həllini tapmamışdır. Arxeoloji qazıntılar nəticəsində də əski Şəki şəhərinin yeri ilə bağlı heç bir nəticə yoxdur. Mənbələrdə qeyd olunur ki Şəki xanı Hacı Çələbi xan xanlığın paytaxtını Nuxa şəhərinə köçürmüşdür.
1968-ci ildən isə Nuxa şəhəri rəsmən Şəki adlanmaqdadır.
Peçenyenin fasiləsiz, mexanikləşdirilmiş istehsalı (film, 1989)
Məzmun
Kinolentdə peçenyenin istehsalında yeni texnologiyadan istifadə olunmasından danışılır.
Film haqqında
Film ÜİXTNS-nin sifarişi ilə çəkilmişdir.
Şükrüllah Şirvani
Şükrüllah Şirvani — II Mehmedin şəxsi həkimi, Mahmud Şirvaninin oğludur.
Həyatı
Əslən Şamaxıdan olan bu həkim Qahirədə Şəmsəddin Səxavidən hədis dərsləri almışdı. Həmçinin II Mehmedin müəllimi mövlana Şəmsəddin Güranidən İstanbulda hədis dərsləri almışdı. O, xəstələri təmənnasız müalicə etdiyinə görə "Kasıbların həkimi" ləqəbini qazanmışdı.
Typhlodromus povtari
— fəsiləsinin   cinsinə aid heyvan növü.
Xəzər (Türkmənistan)
Xəzər — Türkmənistan Respublikasının Balkan vilayətində etrap hüquqlu şəhər.
Mirzə Məhəmməd Təbrizi
Mirzə Məhəmməd Təbrizi(XV əsr) — Bu məşhur həkim Təbrizdə “Fəxrül-Əttiba” (“Təbiblərin fəxri”) ləqəbini qazanmışdı. Onun oğlu Ələddin Şah İsmayil Səfəvinin saray həkimi olmuşdu.
Piri Rəis xəritəsi
thumb|200 px|[[Piri Rəisin ilk dünya xəritəsinin fraqmenti]] Piri Rəis xəritəsi — 1513-cü ildə İstanbulda Piri Rəis tərəfindən yaradılan dünya xəritəsidir. Xəritədə Avropa və Afrikanın qərb hissəsi, Şimali və Cənubi Amerikanın şərq hissəsi, Atlantik okeanda xırda adaların çoxu təsvir edilmişdir.
Xəritənin tarixi
Xəritə 1929-cu ildə, Topqapı sarayında muzey yaradılanda aşkar olunub.
Hans-Yurgen Gede
Hans-Yurgen Gede (d. 14 noyabr 1956, Gelzenkirxen, Qərbi Almaniya) — Almaniyalı futbolçu və futbol məşqçisi ..
Klub
1968-ci ildə Drezden "Dinamo"sunda futbolçu həyatına başlamışdır. Keçmiş ADR-in ən tanınmış klubunda altı il çıxış etmişdir. Bu müddətdə beş dəfə ölkə çempionu və kubokun sahibi olub.
Peşəkar futbol karyerasına isə 1975-ci ildə doğma şəhərinin klubu olan "Şalke 04"-də yarımmüdafiəçi olaraq başlamışdır. "Şalke"də 1977-ci ilə qədər oynadı və bu müddət ərzində 33 matçda 2 qol vurdu. Daha sonra "Proyssen" klubunda çıxış etməyə başladı və dərhal əsas heyətdə yerini aldı. Gede bu klubda iki mövsüm keçirdi və 71 matçda 10 qol vurdu.
1979-cu ilin sonunda "Fortuna" (Köln) klubu ilə müqavilə imzaladı. "Fortuna" nın heyətində Gede həm də klubun kaiptanı idi. Hans-Yurgen, "Fortuna"da təxminən 12 il çıxış etdi və bu müddət ərzində 343 matçda 48 qol vurdu. 1991-ci ildə futbolçu karyerasını başa vurmuşdur.
Milli
1976-cı ildə Monrealda keçirilən Yay Olimpiya Oyunlarında ADR yığmasının heyətində çempion titulunu qazanıb. Millidə 100 matç keçirən Yurgen üç dəfə ölkənin ən yaxşı futbolçusu seçilib.
Məşqçi
1985-ci ildə ADR-nın olimpiya seçməsinə ikinci məşqçi kimi təyinat aldı. Lakin AFR-sı ilə birləşmədən sonra postunu itirməli oldu. Hans-Yurgen Gede futbolçu karyerasını başa vurduqdan sonra 1991-ci ildə "Fortuna" (Düsseldorf) klubunun baş məşqçisi oldu. Lakin o, Almaniya Bundesliqasında qələbə qazanmağı bacarmayıb (7 oyunda 3 heç-heçə və 4 məğlubiyyət). Belə ki, rəhbərlik cəmi iki aydan sonra onunla əməkdaşlığı kəsib. Daha sonra "Fortuna"da idman direktoru vəzifəsində çalışıb. 1993-cü ildə Əli Pərvinin köməkçisi olmaq üçün İrana dəvət edildi və Hans-Yurgen Tehranın "Persepolis" komandasının məşqçi heyətinin üzvü oldu. 1994-cü ildə Əli Pərvinin istefasından sonra "Persepolis"in baş məşqçisi təyin edildi və 1994 mövsümünü bu klubda bitirdi.
Elə həmin ilin əvvəlində İran gənclər komandasına baş məşqçi təyin edildi. Hans-Yurgen Gede bu vəzifədə 1995-ci ilin sonuna qədər çalışdı.
1996-cı ilin ortalarında Almaniyaya qayıtdı və "KSV Hessen" klubu ilə müqavilə imzaladı, lakin növbəti mövsümün ortalarında "KSV Hessen"in baş məşqçisi vəzifəsindən qovuldu. İşdən qovulduqdan sonra 1998-ci ilə qədər çalışmadı və 1998-ci ildə bir neçə ay İranda həm yığma, həm də kluba baş məşqçilik etdi. 1999-cu ildə başqa bir alman klubu "Lippştadt-08"-ə dəvət edildi və 2001-ci ilin ortalarına qədər bu klubda çalışdı.
Elə həmin ilin ortalarında Oberhauzendən "Rot-Vayss" klubu ilə məşqçi kimi müqavilə imzaladı. "Rot-Vayss"ın məşqçilər korpusunda 2003-cü ilin əvvəlinə qədər çalışdı və daha sonra komandadan ayrıldı.
2003-cü ilin əvvəlində Özbəkistan milli futbol komandasına baş məşqçi köməkçisi kimi dəvət edildi, 2004-cü ildən isə millinin baş məşqçisi oldu. Onun komandada vəzifəsi Özbəkistan yığmasını 2006-cı il dünya çempionatına aparmaq idi. Uğursuz qarşılaşmalardan sonra Özbəkistan millisindən qovuldu.
2005—2010-cu illərdə Gede, müxtəlif ölkələrin müxtəlif klublarında çalışdı:"Şahid Qandi" (İran), "Əl-Əhli" (Bəhreyn), "Kuala-Lumpur" (Malayziya), "Neftçi" (Azərbaycan), "Okttha Yunayted" (Myanma) və "At-Təhəddi" (Liviya).
2013-cü ilin əvvəlində "Zob Ahan"ı tərk etdi və "Alüminium" klubunda köməkçi məşqçi oldu. Daha sonra isə klubun baş məşqçi vəzifəsində çalışmağa başladı. 2014-cü ilin əvvəlində klubdan qovuldu.
2016-cı ilin fevral-may ayları arasında "Hedefspor" (Hattingen) ilə çalışmağa başladı. Elə həmin ilin iyunundan 2017-ci ilədək Vyetnam milli komandasında çalışmışdır.
Nailə Sultan (Əbdülməcidin qızı)
Həyatı
Bacısı Mədiha Sultanla eyni ildə dünyaya gəlmişdir. Hələ 5 yaşında ikən atası vəfat etdi və Nadilə Sultan əmisi Sultan Əbdüləzizin hərəminə alınaraq burada böyüdüldü. Gənclik illərində tüberklozdan əziyyət çəkən Nadilə Sultan 6 oktyabr 1876 tarixində Dolmabağça Sarayında Çərkəz Mehmed Paşa ilə evləndi. 18 yanvar 1876 tarixində evliliyinin 6-cı ilində hələ övladı belə olmadan vəfat etdi. Məzarı Yeni Məsciddə yerləşir. Onun ölümündən sonra Çərkəz Mehmed Paşa Sultan Əbdüləzizin qızı Əsma Sultanla evləndi.
Roza Cəlilova
Roza (Rozaliya) İsmayıl qızı Cəlilova — rəqqasə, xoreoqraf-baletmeyster, Azərbaycan Respublikasının xalq artisti (2007).
Həyat və yaradıcılığı
Roza Cəlilova 17 may 1929-cu ildə Qubada anadan olmuşdur. 1947-ci ildə Bakı Xoreoqrafiya məktəbini bitirib. İki il M. F. Axundov adına Opera və Balet Teatrının balet truppasında çalışıb. 1949-cu ildə M. Maqomaev adına Azərbaycan Dövlət Filarmoniyasının Mahnı və Rəqs Ansamblına keçib. 1965-ci ilə qədər ansamblın rəqs qrupunda solist kimi fəaliyyətini davam etdirib, 1965-1975-ci illərdə isə qrupa rəhbərlik edib.
Rəqqasə uzun illər xoreoqraf kimi də fəaliyyət göstəmişdir. O, 1989-cu ildə yaratdığı "Gülüstan" Mahnı və Rəqs Ansamblı ilə populyarlaşaraq xarici ölkələrdən ardıcıl dəvətlər almağa başlamışdır.
Onun repertuarında Azərbaycanın milli rəqsləri ilə bərabər bərabər ərəb, fars, hind və bir sıra başqa xalqların rəqsləri də böyük yer tutur. O, səhnə fəaliyyətinin 30 ildən artıq dövrü ərzində Kanadada, Çexoslovakiyada, Efiopiyada, Çində, ABŞ-də, Türkiyədə, İraqda, Mərakeşdə qastrol səfərlərində olmuşdur. Müxtəlif illərdə Naxçıvan, Şamaxı, Cəbrayıl, Saatlı, Lənkəran rayonlarının folklor rəqs kollektivlərinin yaradıcısı olmuşdur.
Ümumdünya festivallarının və Beynəlxalq müsabiqələrin laureatı olan Roza Cəlilova "Gülüstan" ansamblı ilə bərabər Bakı Dövlət Universiteti nəzdində olan "Sevinc" rəqs ansamblına da rəhbərlik etmişdir.
Hal-hazırda pedaqoji fəaliyyətə keçərək Azərbaycan Milli Konservatoriyasının nəzdindəki Gimnaziyada fəaliyyət göstərir.
2019-cu ildə Roza Cəlilovanın 90 illik yubileyi qeyd olunmuşdur.
Nazir Əsədov
Nazir Əsədov (Nazir Nəbi oğlu Əsədov; 9.04.1950,Qovuşuq kəndi, Dərələyəz rayonu — 10.06.2014) — elm xadimi, Azərbaycan Dövlət Pedaqoji Universitetinin Dosenti, Tarix fakültəsinin dekanı.
Həyatı
1950-ci ildə Ermənistanda müəllim ailəsində anadan olmuşdur. 1968-ci ildə V. İ. Lenin adına Azərbaycan Dövlət Pedaqoji İnstitutunun Tarix fakültəsinə daxil olmuşdur.
Əmək fəaliyyəti
1972-ci ildə ADPU-nun Azərbaycan tarixi kafedrasında müəllim, Azərbaycan Dövlət Pedaqoji İnstitutunun "Azərbaycan tarixi" kafedrasında dosent, tarix fakültəsində dekan əvəzi vəzifəsində çalışıb. Azərbaycan Dövlət Pedaqoji Universitetinin nəzdində fəaliyyət göstərən F. D.02.061 Dissertasiya Şurasının üzvü.
Elmi dərəcə və elmi adları
1983-cü ildə "İnkişaf etmiş sosializm dövründə Azərbaycan SSSR-nin Gürcüstan və Ermənistan SSR-ləri ilə iqtisadi əməkdaşlıq" mövzusunda namizədlik dissertasiyası müdafiə edərək alimlik dərəcəsi almışdır.
"Yüksək ixtisaslı kadrların hazırlanmasında səmərəli elmi-pedaqoji fəaliyyətinə görə" 2006-cı ildə Təhsil Nazirliyinin fəxri fərmanı ilə təltif olmuşdur.
Tədqiqat sahəsi
Dərs vəsaiti, metodik vəsait, proqram və məqalələrin müəllifidir
Vəfatı
Nazir Əsədov 10 avqust 2014-cü ildə ürək tutmasından qəflətən vəfat etmişdir.
Xanoba (Xaçmaz)
Xanoba (əvvəlki adı: Zeyxuroba) — Azərbaycan Respublikasının Xaçmaz rayonunun inzibati ərazi vahidində kənd. Azərbaycan Respublikası Milli Məclisinin 1 sentyabr 2004-cü il tarixli, 727-IIQ saylı Qərarı ilə Xaçmaz rayonunun Yalama kənd inzibati ərazi dairəsi tərkibindəki Zeyxuroba kəndi Xanoba kəndi adlandırılmışdır.
Toponimikası
Əzəldən kəndin adı Xanoba olub. 1990-cı illərdə kəndin adı dəyişdirilib Zeyxuroba qoyulmuşdur. Kənd sakinlərinin müraciərini nəzərə alaraq 2004-cü ildə kəndə Xanoba adı qaytarılmışdır.
İqtisadiyyatı
5 dekabr 2013-cü ildə Azərbaycan Respublikasının Prezidentinin Sərəncamı ilə Yalama-Xanoba avtomobil yolunun tikintisi məqsədilə Azərbaycan Respublikasının 2013-cü il dövlət büdcəsində nəzərdə tutulmuş Azərbaycan Respublikası Prezidentinin ehtiyat fondundan Xaçmaz Rayon İcra Hakimiyyətinə 1,5 milyon manat ayrılmışdır.
Dalbergia funera
—   fəsiləsinin  cinsinə aid bitki növü.
Wizz Air
Vizeyr (Wizz Air) Macarıstan Hava Yolları MMC (Wizz Air Hungary Légiközlekedési Kft.) — Macarıstanın ucuzqiymətli hava yolları şirkətidir. Əsas qərargahı Budapeştdə List Ferenç Hava Limanında yerləşir. Hava yolları Avropa və Orta Şərqdə daha çox ikinci hava limanlarına üstünlük verir. Macarıstan hava yolları şirkətlərinin içində ən çox donanmaya sahib olan hava yollarıdır.
Tarix
Hava yolları 2003-cü ilin Sentyabrında qurulmuşdur. Amerikan şirkəti olan İndigo Partners bu şirkətin ilk sərmayədarı olmuşdur.
İlk uçuş 19 May 2004-cü ildə Katovitsadan yerinə yetirilmişdir. İlk 3 ay yarım vaxt ərzində 250 000, ilin sonunda isə 1.4 milyon sərnişin daşımışdır.
Hava yollarının hazırkı başçısı keçmiş Malev Hava Yollarının başçısı Yojef Varadidir. Hava Yolları Budapeştdə qeydiyyatdan keçərək, Polşada və Bolqarıstanda filiallarını açmışdır.
2011-ci ilin statistikasına əsasən, Wizz Air 11 milyon sərnişin daşımışdır. Son illərdə Wizz Air Çexiya, Bolqarıstan, Makedoniya, Rumıniya, Litva və Serbiyada yeni qərargahlar açmağa başlayır. Polşa hal-hazırda hava yolları üçün ən gəlirli məntəqə olaraq qalır.
Təyinat məntəqələri
Maliyyətin az başa gəlməsi üçün hava yolları ikinci hava limanlarına üstünlük verir.
Wizz Air Katovitsadan London Qatvikə 2008-ci ildə birbaşa uçuşlar açdı. . Qış aylarında Varşavadan Milan Berqamo və Qrenobl şəhərlərinə birbaşa uçuşlar yerinə yetirilir. 2008-ci ilin Yanvar ayından Qdanskdan Burnemut, Koventri və Göteborqa birbaşa uçuşlar həyata keçirilir.
Həmin ilin yayında Katovitsa və Budapeştdən Gironaya uçuşlar başladı. Budapeştdən həm də İrakliona, Korfuya, Burqasa və Varnaya səyahət etmək mümkündür.
Rumıniyaya uçuş sayılarını genişləndirərək, Wizz Air-in əhatə dairəsi dahada böyüdü. 15 Fevral 2009 tarixindən etibarən Timişoaradan, həmin ilin Martında Buxarestdən, May ayında isə Kluj-Napokadan uçuşlar başladı.
2012-ci ilin Fevral ayında Wizz Air, Debrecen Hava Limanından uçuşlara başlayacağını elan etdi.
2013-cü ildə hava yolları şərq ölkələrinə doğru genişlənməyə başladı. Tel Əvivə və Dubaya reyslərinin açılmasından sonra, Wizz Air Bakıyada birbaşa uçuşların təşkil olunacağını açıqladı. Hal hazırda hər iki istiqamətə uçuşlar vardır. İlk uçuş tarixi 2013-cü ilin İyun ayının 17-nə oldu. .
Uçuş xidmətləri
Təyyarə içində olarkən müştərilərə Wizz Kafe adlı xidmət təklif olunur. Bu xidmət vasitəsi ilə müştərilər içki və yemək ala bilərlər. Bundan əlavə təyyarədə Wizz Butik sərnişinlərə xidmət göstərir. Hər iki xidmət üçün əsas pul vahidi Avrodur. Uçuş məntəqəsindən asılı olaraq, həmin ölkənin pul vahididə qəbul olunur. Wizz Air uçuşları həmçinin EuroCard, MasterCard və Visa kredit və debit kartlarını qəbul edir.
Yeni kabin baqajı siyasəti
2012-ci ildə Wizz Air yeni baqaj siyasəti işə saldı. Bu siyasət sərnişinlərin kabinə balaca çanta gətirmələrinə icazə olacaq. 42x32x25sm ölçülü baqajlar içəri pulsuz buraxılacaqdır. Lakin 56x45x25sm ölçülü baqajlarda qiymət €10-€30 arasında dəyişir. Böyük baqajlara isə €50 verilməlidir.
Təyyarə parkı
Wizz Air-in təyyarə parkı aşağıdakı kimidir:
Yusif ibn Məhəmmədcan Qarabaği
Yusif Məhəmmədcan oğlu Qarabaği — XVI əsrdə yaşamış Azərbaycan filosofu və şairi.
Şəxsiyyəti
Yusif Qarabağinin öz dövründəki elmi nüfuz və şöhrəti haqqında onun müasiri Xacə Seyid Şərif Raqimin «Tarixi-Raqimi» adlı əsərində verdiyi məlumatlar dolğun təsəvvür yaradır: «Alimlərin sultanı, fazillərin sübutu olan Mövlana Yusif Qarabaği mənalar Misrində taxta əyləşmiş, bəlkə də üzüyünün qaşı altına tam fəzilət mülkünü almış, bilik taxt-tacında əzizlənib elm səmasında on dörd gecəlik Ay kimi şəfəqlənmişdi. Bütün elmlər üzrə o, müasirlərindən bir istisna təşkil etmişdir. O, elmlər üzrə ixtisaslaşmış və mahir olmuşdur. Xüsusilə fəlsəfə və nücum sahəsində zəmanəsinin misilsiz alimi və əsrinin yeganəsi idi».
Raqim Yusif Qarabağinin həm də istedadlı bir şair kimi təqdim edərək yazır: «Yusif Qarabaği şeir deməkdə yüksək ilhama və gözəl istedada malik idi, onun qəsidələri mətlədən məqtəyə qədər nadir və məzmunlu qafiyələrlə bitmişdir». Maraqlıdır ki, vaxtilə Abbasqulu ağa Bakıxanov Yusif Qarabağini məhz bir şair kimi yad etmişdir.
Yusif Qarabağinin şəxsiyyəti məşhur Azərbaycan alimi Məhəmmədəli Tərbiyətin diqqətindən kənarda qalmamış və o, «Danişməndani-Azərbaycan» adlı ensiklopedik əsərində əldə etdiyi məlumatları ümumiləşdirərək yazmışdır:
«Kosa adı ilə məşhur olan Yusif Məhəmmədcan oğlu Məhəmmədşahi Qarabaği öz dövrünün alimlərindən olmuş və hicri-qəməri. 1054-cü (1644-cü) ildə vəfat etmişdir. O, Mövlana Cəlaləddin Dəvvaninin «Şərhi-əqayidi-əzüdi» əsərinə haşiyə və əlavələr yazmışdır ki, «Haşiyəyi-Xanəgahi» adı ilə məşhurdur. Yusif Qarabaği bu əsəri Səmərqəndin Hüseyniyyə xanəgahında yazmış və Əbu Hamid Xəlilullaha təqdim etmişdir (hicri-qəməri 999-cu il səfər ayının 2-də / 1590, 30 noyabr). Ağa Hüseyn Xalxali bu əlavələri tənqid etmişdir. Mövlana Yusif hicri-qəməri 1033-cü (1623-cü) ildə Buxara şəhərində ona cavab yazmışdır ki, bu da «Tətimmətul həvaşi fi izalətil ğəvaşi» («Qaranlıq məsələləri aradan qaldırmaq məqsədilə haşiyələrə əlavə») adı ilə məşhurdur». Daha sonra M. Tərbiyət onun bir beyt şeirini misal kimi vermişdir.
Çoxcildlik Özbəkistan və Azərbaycan tarixlərində Yusif Qarabaği bir sıra fəlsəfi əsərlərin müəllifi kimi yad olunmuş və həmin əsərlərin Oktyabr inqilabına qədər Orta Asiya mədrəsələrində dərs vəsaiti kimi öyrənildiyi göstərilmişdir. Həmid Araslı da Yusif Qarabağini «Orta Asiya xalqlarının mədəniyyəti üzərində müəyyən təsiri olmuş» Azərbaycan filosofu kimi xatırlamışdır.
Yusif Qarabağinin həyat və yaradıcılığının öyrənilməsi sahəsində ən mühüm xidmət, şübhəsiz, Azərbaycan tədqiqatçısı Əhməd Əminzadəyə məxsusdur. O, əvvəlcə «Azərbaycan fəlsəfəsi tarixinə dair oçerklər» adlı kollektiv əsər üçün Yusif Qarabaği haqqında məqalə yazmış, daha sonra özünün «Azərbaycanda fəlsəfi və ictimai-siyasi fikir tarixindən» adlı monoqrafiyasında ona xüsusi fəsil həsr edərək, filosofun həyatı və fəlsəfi irsi, ontoloji, qnoseoloji və etik görüşləri barədə geniş bəhs açmışdır.
Həyatı
Yusif Qarabaği çox güman ki, XVI əsrin II yarısında Azərbaycanın Qarabağ mahalında ruhani ailəsində doğulmuş, ilk təhsilini burada almış, daha sonra İrana gedib o dövrün tanınmış alimi Həbibullah Mirzəcan Şirazinin (vəf. 1585) şagirdi olmuşdur. Bir müddət sonra o, müəllimi ilə birgə Orta Asiyaya mühacirət etmişdir.
Yusif Qarabaği bir müddət Səmərqənddə yaşamış, tədrislə məşğul olmuş, «Böyük Axund» («Axundi-kəlan») adı ilə şöhrət qazanmışdır. Elə həmin dövrdə o, məşhur sufi şeyxi Nəcməddin Kübranın (1145-1221) adı ilə bağlı olan «kübraviyyə» təriqətinə qoşulmuşdur.
Daha sonra Buxaraya köçən Yusif Qarabaği burada məhsuldar elmi yaradıcılıqla məşğul olmuşdur. O, Buxara əmiri İmamqulu Bahadurxan (1611-1642) ilə yaxın olmuş, onun məclislərində iştirak etmişdir.
Yaradıcılığı
Yusif Qarabağinin fəlsəfi irsi kifayət qədər zəngindir. Əhməd Əminzadə yalnız Özbəkistan Şərqşünaslıq İnstitutunun əlyazmalarına əsasən, alimin 20-yə qədər əsərinin adını göstərmişdir. Bu əsərlərin əksəriyyəti ərəbcədir.
Türkiyə alimi Əbdürrəhim Gözəl isə onun Süleymaniyə kitabxanasında əlyazması saxlanılan yeddi əsərinin adını çəkmişdir.
Mənbələrin bildirdiyinə görə, Yusif Qarabağinin elmi-fəlsəfi əsərləri ilə yanaşı, poetik divanı da olmuşdur, lakin bu divan hələlik əldə edilməmişdir.
Ədəbiyyat
1. Xacə Seyid Şərif Raqim. Tarix-e raqemi. – AMEA Şərqşünaslıq İnstitutunun arxivi, inv. № 52
2. Məhəmmədəli Tərbiyət. Danişməndani-Azərbaycan. Bakı, 1987
3. Ə. Ə. Əminzadə. Azərbaycanda fəlsəfi və ictima-siyasi fikir tarixindən. Bakı, 1972
4. Yusif Qarabaği. Yeddi bağ. Fars dilindən çevirəni, ön söz və şərhlərin müəllifi Məsiağa Məhəmmədi. Bakı, "İrşad", 1997
Multimedia
Multimedia — Kompüterlərdə mətnin, səsin, şəklin və görüntülərin birgə emal edilməsini təmin edən qurğu. Bu qurğu özündə mikrofonu, veb-kameranı, səs kolonkasını və səs kartını birləşdirir. Səs kartından audio-video informasiyanı (analoq formasında olan) ikilik-rəqəm koduna çevirmək və əksinə ikilik kodu audio-video informasiyaya çevirmək üçün istifadə edirlər. Multimedia – informasiyanın səs, qrafika, animasiya (multiplikasiya) və videonun kombinasiyası şəklində təqdim olunmasıdır.Hesablama texnikasında: multimedia, sistemdəki informasiya ilə bağlı olan və onu təsvir edən hipermətn ilə multimedia elementlərini birləşdirən hipermedianın altçoxluğudur.
Multimedia qurğusunun köməyi ilə kompüter şəbəkələri üzərində audio-video konfransların təşkil olunmasını həyata keçirirlər. Bir neçə növ informasiyadan eyni zamanda istifadə edən informasiya texnologiyalarına Multimedia deyilir. Başqa sözlə, multimedia dedikdə qrafika, mətn, video, fotoqrafiya, animasiya, səs effektləri kimi informasiyaların bir neçəsinin kombinasiyası nəzərdə tutulur.
Multimedia qurğuları
Multimedia — kompüterlərdə mətnin, səsin, şəklin və görüntülərin birgə emal edilməsini təmin edən qurğudur. Bu gün işlədilən multimedia 1990-cı ildən yaranmışdır. 1993-cü ildə isə kompüterlərdə mətnin, səsin, şəklin və görüntülərin birgə emal edilməsini təmin edən qurğu elan edildi. Bu qurğu özündə mikrofonu, veb-kameranı, səs kolonkasını və səs kartını birləşdirir. Səs kartından audio-video informasiyanı ikilik-rəqəm koduna çevirmək və əksinə ikilik kodu audio-video informasiyaya çevirmək üçün istifadə edirlər. Multimedia qurğusunun köməyi ilə kompüter şəbəkələri üzərində audio-video konfransların təşkil olunmasını həyata keçirirlər. 1. İnteraktiv proqram təminatı vasitəsilə vizual və audio effektlərin qarşılıqlı əlaqəsidir. Adətən mətn, səs və qrafiklərin, son zamanlar isə daha çox animasiya və videonun qarşılıqlı uzlaşmasını ifadə edir. Multimedia veb-qovşaqlarının xarakterik, hətta əsas xüsusiyyəti hiperlinkidir. 2. Mətn, səs və rəqəmli siqnalların, eləcə də hərəkətli və hərəkətsiz təsvirlərin uzlaşmasını bildirən anlayışdır. Multimedia məlumatlar bazası mətn və təsvir tipli informasiyaları, video klipləri özündə birləşdirir. Multimedia telekommunikasiya xidməti istifadəçiyə istənilən tip informasiyanı göndərmək və qəbul etmək imkanı verir.
Mikania verapazensis
— fəsiləsinin  cinsinə aid biki növü.
Ayzek Azimov
Ayzek Azimov (ilk adı İsaak Yudoviç Ozimov, ; 2 yanvar 1920, Petroviçi, Klimoviç qəzası, Qomel quberniyası, RSFSR — 6 aprel 1992, Nyu-York, ABŞ) — amerikalı yazıçı-fantast. 500-ə yaxın bədii və elmi-populyar əsərin müəllifi. Elmin kütləviləşməsi üçün çalışmış, ixtisasca biokimyaçı olmuşdur.